ธนาคารโลกปั่นจีดีพีไทยต่ำสุดในอาเซียน
แม้หลายหน่วยงานทางเศรษฐกิจที่สำคัญจะคาดการณ์การเติบโตทางเศรษฐกิจของไทยในปีหน้าดีขึ้น
12 ต.ค. 2557

แม้หลายหน่วยงานทางเศรษฐกิจที่สำคัญจะคาดการณ์การเติบโตทางเศรษฐกิจของไทยในปีหน้าดีขึ้น เมื่อเที่ยบกับปีนี้ที่ส่วนใหญ่คาดไว้ที่ 1.52% แต่ธนาคารโลก (เวิลด์แบงก์) กลับมองต่างกัน
นายอูลริค ซาเกา ผู้อำนวยการเวิลด์แบงก์ ประจำเอเชียตะวันออกเฉียงใต้ ได้ประเมินภาวะเศรษฐกิจเอเชียตะวันออกและแปซิฟิกใหม่ และปรับลดคาดการณ์ผลิตภัณฑ์มวลรวมในประเทศ (จีดีพี) ไทยปีนี้จาก 2.5% เหลือ 1.5% และในปีหน้าลดคาดการณ์เหลือเติบโต 3.5% จากเดิม 4.5% ถือเป็นอัตราการขยายตัวต่ำที่สุดในอาเซียน 
สำหรับสาเหตุที่เวิลด์แบงก์มองไทยขยายตัวต่ำสุดในอาเซียน เป็นผลมาจากการบริโภคในประเทศที่ฟื้นตัวช้า มาตรการภาครัฐที่ออกมาก็ช่วยกระตุ้นได้ไม่มาก เพราะครัวเรือนไทยยังมีหนี้สูง การลงทุนก็มาช้า ขณะที่ส่งออกต่ำ จากข้อจำกัดในการผลิตสินค้าที่ตลาดต้องการ ส่วนการเมืองหลัง 1 ปีจากนี้อาจเปลี่ยนทำให้นักลงทุนมีมุมมองว่าอาจมีความไม่ต่อเนื่องของนโยบาย 
ทั้งนี้ แม้ว่าไทยจะขยายตัวต่ำ แต่นักลงทุนต่างชาติส่วนใหญ่ยังสนใจเข้ามาลงทุนโดยตรง(เอฟดีไอ) ในไทยอย่างต่อเนื่อง สะท้อนได้จากเอฟดีไอที่เข้ามาในไทยไม่เคยลดลงเลย สอดคล้องกับการไปโรดโชว์ที่สหรัฐอเมริกาล่าสุดของตลาดหลักทรัพย์แห่งประเทศไทย กระทรวงการคลัง และธนาคารแห่งประเทศไทย (ธปท.) ที่ระบุตรงกันว่านักลงทุนยังสนใจเข้ามาลงทุนในไทยสูง แต่สิ่งที่เป็นห่วงในระยะต่อไป คือการที่ไทยเติบโตไม่ถึง 4% จะทำให้เกิดปัญหาการว่างงานสะสมเพิ่มมากขึ้น จากที่สะสมมาแล้ว 2 ปี
รายได้สรรพากรปี 2557 ต่ำเป้า
นายประสงค์ พูนธเนศ อธิบดีกรมสรรพากร กล่าวว่า การจัดเก็บรายได้ของกรมสรรพากรในปีงบประมาณ 2557 ต่ำกว่าเป้าหมาย 1.6 แสนล้านบาท จากที่ตั้งไว้ 1.89 ล้านล้านบาท ถือเป็นตัวเลขต่ำสุดในรอบหลาย 10 ปีที่ผ่านมา โดยเฉพาะการจัดเก็บรายได้จากภาษีมูลค่าเพิ่ม (แวต) จากการนำเข้า นอกจากนี้ยังเป็นผลกระทบจากปัญหาการเมืองตั้งแต่ปลายปีที่ผ่านมา และแนวโน้มเศรษฐกิจโลกที่ฟื้นตัวช้ากว่าที่คาด ซึ่งเป็นปัจจัยสำคัญที่ทำให้รายได้จากภาษีลดลง 
ด้านการจัดเก็บรายได้ปีงบประมาณ 2558 คาดว่าจะจัดเก็บได้ 1.96 ล้านล้านบาทตามเป้าหมาย เนื่องจากภาพรวมเศรษฐกิจมีทิศทางดีขึ้น แต่สรรพากรมีความเป็นห่วงว่าในช่วงเดือน ต.ค.ธ.ค. 2557 ซึ่งเป็นไตรมาสแรกของปีงบประมาณ 2558 อาจจัดเก็บรายได้ภาษีเงินได้บุคคลธรรมดาต่ำกว่าช่วงเดียวกันของปีก่อนค่อนข้างมาก เนื่องจากใช้ฐานภาษีใหม่ จากเดิมที่มีเกณฑ์ภาษี 5 ขั้น อย่างไรก็ดีจะพยายามให้ความรู้กับผู้ประกอบการในธุรกิจอีคอมเมิร์ซให้รู้จักการเสียภาษีอย่างถูกต้อง
แบงก์ครวญสินเชื่อเริ่มหด
นายเดชา ตุลานันท์ รองประธานกรรมการบริหาร ธนาคารกรุงเทพ ยอมรับว่า การที่เศรษฐกิจไทยขยายตัวต่ำเริ่มส่งผลให้สินเชื่อขยายตัวชะลอลงบ้าง จากเป้าหมายที่เคยคาดว่าจะโตที่ 78% ขณะนี้ลดลงมาเหลือ 35% เพราะสินเชื่อรายย่อยโตได้น้อยลง ส่วนหนึ่งจากครัวเรือนยังมีหนี้สูง และเศรษฐกิจปีนี้โตเพียง 1.5% แต่ไม่ได้ทำให้หนี้เสียเพิ่มขึ้นมาก อยางไรก็ดีแนวโน้มในปีหน้าสินเชื่อน่าจะดีขึ้นได้จากหลายกลุ่มธุรกิจที่โตได้ดีขึ้น เช่น กลุ่มการผลิต การบริโภคการส่งออก ชิ้นส่วนยานยนต์ กลุ่มการใช้จ่ายในประเทศ ฯลฯ 
ทั้งนี้ การที่ช่วงนี้ระดับดอกเบี้ยยังไม่ปรับสูงขึ้น จะส่งผลดีต่อการระดมทุนเงินฝากเพื่อเตรียมไว้ปล่อยกู้ในปีหน้าของระบบธนาคาร ธนาคารจึงหันมาระดมเงินฝากในช่วงโค้งสุดท้ายของปีมากขึ้น เพราะในระยะต่อไปสภาพคล่องอาจจะตึงตัวขึ้นหลังสหรัฐเลิกทำคิวอี และดอกเบี้ยนโยบายในปีหน้าน่าจะปรับขึ้นอีกประมาณ 1%
รัฐอัดเงินกระตุ้นเศรษฐกิจยาว
ศูนย์วิจัยกสิกรไทย คาดการณ์เรื่อง “ก่อสร้างภาครัฐโค้งสุดท้ายปี 2557 ฟื้นตัวต่อเนื่องปี 2558 รองรับพลวัตเศรษฐกิจไทยในระยะข้างหน้า” ว่า การขับเคลื่อนการลงทุนของภาครัฐที่ชัดเจนมากขึ้น โดยมีมูลค่าการลงทุนในการก่อสร้างภาครัฐช่วงครึ่งหลังของปี 2557 น่าจะอยู่ในกรอบ 2.282.35 แสนล้านบาท ซึ่งเป็นโครงการภายใต้กรอบยุทธศาสตร์การพัฒนาโครงสร้างพื้นฐานด้านคมนาคมขนส่งของไทย พ.ศ. 25582565 ที่มีกรอบวงเงินลงทุนเบื้องต้น 2.4 ล้านล้านบาท ซึ่งการเบิกจ่ายในปลายปีนี้จะทำได้จำกัด แต่มูลค่าการลงทุนก่อสร้างในปี 2558 จะขยายตัวในอัตรา710% หรือมีมูลค่า 4.644.77 แสนล้านบาทซึ่งเป็นโครงการที่ต่อเนื่องจากปีนี้